Az Európai Parlament és a Tanács 1999/43/EK irányelve

(1999. május 25.)

az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK irányelv tizenhetedik alkalommal történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 95. cikkére,

tekintettel a Bizottság javaslatára [1],

tekintettel a Gazdasági és Szociális Bizottság véleményére [2],

A Szerződés 251. cikkében megállapított eljárásnak megfelelően [3],

(1) mivel a belső piac zavartalan működéséhez szükséges intézkedéseket el kell fogadni;

(2) mivel az Európai Parlament és a Tanács 1996. március 29-én elfogadta a rák elleni küzdelemre irányuló cselekvési tervnek a közegészségügyi fellépés (1996-2000) keretében történő elfogadásáról szóló 1996. március 29-i 646/96/EK európai parlamenti és tanácsi határozatot [4];

(3) mivel az egészségvédelem és a fogyasztói biztonság javítása érdekében a karcinogénnek, mutagénnek vagy a reprodukciót károsító hatásúnak minősített vagy azokat tartalmazó anyagok lakossági felhasználás céljából nem hozhatók forgalomba;

(4) mivel az egyes veszélyes anyagok és készítmények forgalomba hozatalának és használatának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK irányelv tizennegyedik alkalommal történő módosításáról szóló, 1994. december 20-i, 94/60/EK európai parlamenti és tanácsi irányelvhez [5] a 76/769/EGK irányelv [6] I. mellékletének 29., 30. és 31. pontjára vonatkozó függelék formájában mellékelték a karcinogénnek, mutagénnek, illetve a reprodukciót károsító hatásúnak minősített, az 1-es és a 2-es kategóriájú anyagok listáját. Ezek az anyagok és készítmények lakossági felhasználás céljából nem hozhatók forgalomba;

(5) mivel a 94/60/EK irányelv meghatározza, hogy a Bizottság ennek a listának a bővítésére javaslatot terjeszt az Európai Parlament és a Tanács elé, legkésőbb hat hónappal azt követően, hogy kihirdették a 67/548/EGK tanácsi irányelv [7] I. – a karcinogénnek, mutagénnek vagy a reprodukciót károsító hatásúnak minősített, az 1-es és a 2-es kategóriájú anyagokat tartalmazó – mellékletének a műszaki fejlődésnek megfelelő módosítását;

(6) mivel a 67/548/EGK irányelvet, és különösen annak I. mellékletét huszonkettedik alkalommal a műszaki fejlődéshez igazító 96/54/EK bizottsági irányelv [8] az 1. és 2. kategóriában tizenhat újonnan rákkeltőnek, mutagénnek, és a reprodukciót károsító hatásúnak minősített anyagot tartalmaz, mivel ezekkel az anyagokkal kell a 76/769/EGK irányelv I. melléklete függelékének 29., 30. és 31. pontját kiegészíteni, a 76/769/EGK irányelvet tizenhatodik alkalommal módosító 97/56/EK európai parlamenti és tanácsi irányelvnek [9] megfelelően;

(7) mivel a 96/54/EK irányelv által újonnan karcinogénnek, mutagénnek és a reprodukciót károsítónak minősített 1-es és 2-es kategóriájú anyagok kockázatait és előnyeit figyelembe vették;

(8) mivel a 96/54/EK irányelv 1. cikke (1) bekezdésének f) pontja nyolc bejegyzést töröl a 65/548/EGK irányelv I. mellékletéből mivel ezen bejegyzések által szabályozott anyagokat, már más bejegyzések szabályoznak, vagy rákkeltő anyagként való besorolásukat már visszavonták; mivel ezek közül öt anyag a 76/769/EGK irányelv I. melléklete 29. pontjának függelékben szerepel; mivel ezen bejegyzéseket az utóbbi irányelvből is törölni kell;

(9) mivel ezen irányelvet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelvben [10], valamint az azon alapuló egyedi irányelvekben – különösen a munkájuk során rákkeltő anyagokkal kapcsolatos kockázatoknak kitett munkavállalók védelméről szóló (hatodik egyedi irányelv a 89/391/EGK irányelv 16. cikkének (1) bekezdése értelmében), 1990. június 28-i 90/394/EGK tanácsi irányelvben [11] – foglalt minimális munkavédelmi követelményeket meghatározó közösségi rendelkezések sérelme nélkül kell alkalmazni,

ELFOGADTA EZT AZ IRÁNYELVET:

1. cikk

A 76/769/EGK irányelv I. melléklete 29., 30. és 31. pontjaira vonatkozó függelékben felsorolt anyagok ezen irányelv I. mellékletében felsorolt anyagokkal egészülnek ki.

2. cikk

A 76/769/EGK irányelv I. melléklete 29. pontjához tartozó függelékben felsorolt anyagok közül ezen irányelv II. mellékletében felsorolt anyagokat el kell hagyni.

3. cikk

(1) A tagállamok elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek a hatálybalépésétől számított egy éven belül megfeleljenek. Erről haladéktalanul tájékoztatják a Bizottságot.

Ezeket az intézkedéseket ennek az irányelvnek a hatálybalépésétől számított 18 hónap elteltével alkalmazzák.

(2) Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

4. cikk

Ez az irányelv az Európai Közösségek Hivatalos Lapjában való kihirdetésének napján lép hatályba.

5. cikk

Ennek az irányelvnek a tagállamok a címzettjei.

Kelt Brüsszelben, 1999. május 25-én.

az Európai Parlament részéről

az elnök

J. M. Gil-robles

a Tanács részéről

az elnök

H. Eichel

[1] HL C 59., 1998.2.25.,5. o.

[2] HL C 214., 1998.7.10., 73. o.

[3] Az 1998. február 18-i európai parlamenti vélemény (HL C 80., 1998.3.16., 91. o.), az 1998. december 14-i tanácsi közös álláspont (HL C 18., 1999.1.22., 43. o.) és az 1999. február 10-i európai parlamenti határozat (HL C 150., 1999.5.28). Az 1999. május 10-i tanácsi határozat.

[4] HL L 95., 1996.4.16., 9. o.

[5] HL L 365., 1994.12.31., 1. o.

[6] Az 1967. június 27-i 67/548/EGK tanácsi irányelv a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről (HL 196., 1967.8.16., 1. o.). Legutóbb a 97/69/EK tanácsi irányelvvel (HL L 343., 1997.12.31., 19. o.) módosított irányelv.

[7] HL L 262., 1976.9.27., 201. o. Legutóbb a 97/64/EK tanácsi irányelvvel (HL L 315., 1997.11.19., 13. o.) módosított irányelv.

[8] HL L 248., 1996.9.30., 1. o.

[9] HL L 333., 1997.12.4., 1. o

[10] HL L 183., 1989.6.29., 1. o.

[11] HL L 196., 1990.7.26., 1. o.

--------------------------------------------------

I. MELLÉKLET

29. pont – Karcinogén: 2. kategória

Anyagok | Indexszám | EK-szám | CAS-szám | Megjegyzések |

Kálium-dikromát | 024-002-00-6 | 231-906-6 | 7778-50-9 | |

Ammónium-dikromát | 024-003-00-1 | 232-143-1 | 7789-09-5 | |

Nátrium-dikromát | 024-004-00-7 | 234-190-3 | 10588-01-9 | |

Nátrium-dikromát, dihidrát | 024-004-01-4 | 234-190-3 | 7789-12-0 | |

Kromil-diklorid; króm(III.) oxiklorid | 024-005-00-2 | 239-056-8 | 14977-61-8 | |

Kálium-kromát | 024-006-00-8 | 232-140-5 | 7789-00-6 | |

Króm(VI) vegyületek, a bárium-kromát és a 67/548/EGK irányelv I. mellékletében máshol megadott anyagok kivételével | 024-017-00-8 | – | – | |

Bróm-metilén | 602-024-00-2 | 209-800-6 | 593-60-2 | |

5-Allil-1,3-benzodioxol; szafrol | 605-020-00-9 | 202-345-4 | 94-59-7 | |

Benzidin bázisú azoszínezékek; 4,4'-diarilazobifenil színezékek, a 67/548/EGK irányelv I. mellékletében máshol megadottak kivételével | 611-024-00-1 | – | – | |

Dinátrium 4-amino 3-[[4'-[(2,4-diaminofenil) azo][1,1'-bifenil]-4-il]azo]-5-hidroxi-6-(fenilazo)naftalin-2,7-diszulfonát; C.I. Direct Black 38 | 611-025-00-7 | 217-710-3 | 1937-37-7 | |

Tetranátrium 3,3'-[[1,1'-bifenil]-4,4'-diilbisz(azo)] bisz[5-amino-4-hidroxinaftalin-2,7-diszulfonát]; C.I. Direct Blue 6 | 611-026-00-2 | 220-012-1 | 2602-46-2 | |

Dinátrium -3,3'-[[1,1'-bifenil]-4,4'diilbisz(azo)] bisz[4-aminonaftalin-1-szulfonát); C.I. Direct Red 28 | 611-027-00-8 | 209-358-4 | 573-58-0 | |

Toluol-2,4-diammónium szulfát (E) | 612-126-00-9 | 265-697-8 | 65321-67-7 | |

30. pont – Mutagének: 2. kategória

Anyagok | Indexszám | EK-szám | CAS-szám | Megjegyzések |

Kálium-dikromát | 024-002-00-6 | 231-906-6 | 7778-50-9 | |

Ammónium-dikromát | 024-003-00-1 | 232-143-1 | 7789-09-5 | |

Nátrium-dikromát | 024-004-00-7 | 234-190-3 | 10588-01-9 | |

Nátrium-dikromát, dihidrát | 024-004-01-4 | 234-190-3 | 7789-12-0 | |

Kromil-diklorid; króm(III.) oxiklorid | 024-005-00-2 | 239-056-8 | 14977-61-8 | |

Kálium-kromát | 024-006-00-8 | 232-140-5 | 7789-00-6 | |

1,3,5-Trisz(oxiranilinetil)-1,3,5-triazin-2,4,6-(1H,3H,5H)-trion €; TGIC | 615-021-00-6 | 219-514-3 | 2451-62-9 | |

31. pont – Reprodukciót károsítók: 1. kategória

Anyagok | Indexszám | EK-szám | CAS-szám | Megjegyzések |

1,2-Dibróm-3-klórpropán | 602-021-00-6 | 202-479-3 | 96-12-8 | |

31. pont – Reprodukciót károsítók; 2-es kategória

Anyagok | Indexszám | EK-szám | CAS-szám | Megjegyzések |

Bisz(2-metoxietil) ftalát | 607-228-00-5 | 204-212-6 | 117-82-8 | |

--------------------------------------------------

II. MELLÉKLET

Anyagok | Indexszám | EK-szám | CAS-szám | Megjegyzések |

Aromás szénhidrogének, C8-10; Könnyűolaj redesztillátum, magas forráspontú | 648-011-00-5 | 292-695-4 | 90989-39-2 | J |

Kátrány, barnaszén; karbololaj (Barnakőszén-kátrányból desztillált olaj. Körülbelül a 150–360 °C(302–680 oF) közötti hőmérséklét-tartományban forr, és elsősorban alifás, nafténes és egy-három gyűrűs aromás szénhidrogéneket, azok alkilszármazékait, heteroaromás vegyületeket és egy- vagy kétgyűrűs fenolokat tartalmaz.) | 648-025-00-1 | 309-885-0 | 101316-83-0 | J |

Koksz (kőszén, kátrány), magas hőmérsékletű bitumen | 648-157-00-X | | 140203-12-9 | |

Koksz (kőszén, kátrány), kevert kőszén, magas hőmérsékletű bitumen | 648-158-00-5 | | 140203-13-0 | |

Koksz (kőszén, kátrány), alacsony hőmérsékletű, magas hőmérsékletű bitumen | 648-159-00-0 | | 140413-61-2 | |

--------------------------------------------------